
ΑΠΟΦΑΣΕΙΣ 

Σύσταση ενιαίας επιχείρησης ύδρευσης - αποχέτευ¬ 


σης στο Δήμο Ρίου Ν. Αχαΐας με την επωνυμία: «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Δήμου Ρίου του Νομού Αχαΐας». ι 

Σύσταση - Συγκρότηση Κοινού Υπηρεσιακού Συμβου¬ 
λίου Ν.Π.Δ.Δ. Νομού Αιτωλίας και Ακαρνανίας. 2 

Σύσταση Αναπτυξιακής Επιχείρησης στο Δήμο Παλαι- 
οκαστριτών Ν. Κέρκυρας με την επωνυμία «Ανα¬ 
πτυξιακή Επιχείρηση Δήμου Παλαιοκαστριτών 

(Α.ΝΕ.ΔΗ.Π)». 3 

Αναπροσαρμογή της εφάπαξ αποζημιώσεως των 

φορτ/τών Λιμένα ΠΥΛΟΥ - ΓΙΑΛΟΒΑΣ. 4 

Τροποποίηση της 5270/13.4.2000 απόφασης Γ.Γ. Πε¬ 
ριφέρειας Πελοποννήσου. 5 

Χορήγηση άδειας άσκησης επαγγέλματος φυσικού 
νοσοκομείων εκτός της περιοχής των ιοντιζουσών 

ακτινοβολιών στη Βασιλική Καμενοπούλου. β 

Χορήγηση άδειας άσκησης επαγγέλματος Κοινωνικού 

Λειτουργού στην Ευαγγελία Μεσοχωρίτου. 7 

Σύσταση ΤΟΕΒ ΠΗΓΑΔΙΤΣΑΣ Ν. Γρεβενών. 8 

Σύσταση Τοπικής Υπηρεσίας - Κέντρο Προώθησης 
Προγραμμάτων Απόκτησης Επαγγελματικής 
Εμπειρίας. 9 


ΑΠΟΦΑΣΕΙ Σ 

Αριθ. 2151 ^ 

Σύσταση ενιαίας επιχείρησης ύδρευσης - αποχέτευσης 
στο Δήμο Ρίου Ν. Αχαΐας με την επωνυμία: «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ Δήμου 
Ρίου του Νομού Αχαΐας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσε- 


ως και αποχετεύσεως» (ΦΕΚΑ' 191/1980). 

2. Τις διατάξεις του άρθρου 6παρ. 1 του Ν. 2307/1995 
(ΦΕΚΑ' 113/1995). 

3. Τις διατάξεις του άρθρου 1 παρ.1 του Ν. 2647 /1998 
(ΦΕΚΑ'237/1998). 

4. Την αριθμ. 258 / 99 απόφαση του Δημοτικού Συμβου¬ 
λίου Ρίου. 

5. Το γεγονός ότι από τις διατάξεις της παρούσης προ- 
καλείται δαπάνη σε βάρος του προϋπολογισμού του Δή¬ 
μου Ρίου , το ύψος της οποίας ανέρχεται για το έτος 2000 
στο ποσό των 417.780.672 δρχ. για το οποίο έχει εγγρά¬ 
φει πίστωση στους αντίστοιχους ΚΑ των υπηρεσιών 
ύδρευσης και Αποχέτευσης, αποφασίζουμε: 

Εγκρίνουμε την αριθμ. 258/99 απόφαση του Δημοτικού 
Συμβουλίου Ρίου του Νομού Αχαΐας η οποία αφορά τη σύ¬ 
σταση στον ομώνυμο Δήμο ενιαίας επιχείρησης ύδρευ¬ 
σης - αποχέτευσης που έχει ως εξής : 

1. Συνιστάται στο Δήμο Ρίου του Νομού Αχαΐας ενιαία 
επιχείρηση ύδρευσης με την επωνυμία « ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ Ρίου Νομού 
Αχαΐας» (Άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση , οργάνωση, 
εκτέλεση Λειτουργία και συντήρηση των έργων της αρ- 
μοδιότητάςτης καθώς καιτις πηγές χρηματοδότησήςτης 
από τις διατάξεις του Ν. 1069 / 1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσε¬ 
ως».Γ ια τα λοιπά θέματα εφαρμόζονται διατάξεις του ΠΔ 
410 / 95 « Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας ( άρθρο 1 παρ. 1 Ν. 1069 / 
1980). 

3. Έδρα της επιχείρησης είναι ο Δήμος Ρίου ( άρθρο 1 
παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Ρίου ( άρθρο 1 παρ. 3 Ν. 
1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069 
/1980 (άρθρο 1 παρ. 3 Ν. 1069 /1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 

της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο ( άρθρο 8 παρ. 1 Ν. 
1069/1980). 

Έσοδα 

Έσοδα της επιχείρησης είναι: 

α. - Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10παρ. 1 εδ. α'και 11 Ν. 1069/1980). 

β. - Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ία και 13 Ν. 1069/1980) 
γ.- Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ.γ(Ν. 1069/1980) 
δ.- Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. δ! 
και άρθρο 15 Ν. 1069/1980). 

ε. -Τοτέλος σύνδεσης μετο δίκτυοτης ύδρευσης (άρθρο 
ΙΟπαρ. Ιεδ.εΙΝ. 1069/80). 

στ. -Τοτέλοςχρήσεως υπονόμων (άρθρο ΙΟπαρ. 1 εδ. 
στ! Ν. 1069/80) 

ζ.- Η αξία ύδατος που καταναλώνεται (άρθρο 10 παρ. 1 
εδ. ζ! Ν. 1069/1980) 

η.- Η εγγύηση χρήσεως του υδρομετρητή ( άρθρο 10 
παρ.Ι εδ.η! Ν. 1069/1980) 

θ.- Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών ( άρθρο 10 παρ. 1 εδ. θ! Ν. 
1069/1980). 

ι.- Οι συνεισφορές τρίτων για την εκτέλεση κατά προ¬ 
τεραιότητα έργων ( άρθρο 10 παρ. 1 εδ. ι! Ν. 1069/ 
1980). 

ια.- Οι πρόσοδοι από την περιουσία ή το τίμημα από 
την εκποίηση αυτής άρθρο ΙΟπαρ. 1 εδαφ. ιβ Ν. 1069/ 
80). 

ιβ.- Δάνεια , κληρονομιές, δωρεές και λοιπές επιχορη¬ 
γήσεις (άρθρο 10 παρ.Ι εδαφ. ιγ Ν. 1069/1980) 
ιγ.- Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/1995 

Διοίκηση 

1. Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά : 

α) Πέντε (5) είναι αιρετοί εκπρόσωποι του Δήμου Ρίου 
εκ των οποίων το ένα προέρχεται από τη μειοψηφία (άρ¬ 
θρο 6του Ν. 2307/95). 

β) Δύο (2) είναι δημότες ή κάτοικοιτου Δήμου Ρίου που 
έχουν πείρα ή γνώσεις σχετικές μετο αντικείμενο της Επι¬ 
χείρησης. 

γ) Ένας (1 ) είναι εκπρόσωπος του Κοινωνικού φορέα 


της Περιοχής και ως τέτοιος φορέας ορίζεται το Πανεπι¬ 
στήμιο Πατρών που βρίσκεται εντός των διοικητικών 
ορίων του Δήμου. 

δ) Ένας (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσότε¬ 
ρους από είκοσι (20) εργαζόμενους. Στην περίπτωση αυ¬ 
τή μειώνεται κατά έναν ο αριθμός των δημοτών κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρό του 
(άρθρο 3παρ.Ι του Ν. 1069/1980 και278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντανέα μέλη (άρθρο 2της 25027/84 αποφ. Υπ. 
Εσωτερικών ΦΕΚ 244 / Β). 

4. Ο πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 12 Απριλίου 2000 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΠΑΠΑΔΗΜΗΤΡΙΟΥ 

-♦- 

Αριθμ. 7458 (2) 

Σύσταση - Συγκρότηση Κοινού Υπηρεσιακού Συμβουλίου 
Ν.Π.Δ.Δ. Νομού Αιτωλίας και Ακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. -Τις διατάξεις 

α) Της παρ. Ιγτου άρθρου 158,της παρ. 3 του άρθρου 
159, των παρ. 2, 4, και 5 του άρθρου 160 της παρ. 2 του 
άρθρου 161,του άρθρου 162 καιτωνπαρ. 1,2 και του άρ¬ 
θρου 163του Υ .Κ. καιτωνπαρ. 9 και 17του άρθρου δευ- 
τέρουτου Ν. 2683/1999 (ΦΕΚ 19/Α’). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 Α’ και της παρ. Β4 του άρθρου 40 του Ν. 
1884/1990 (ΦΕΚ81 Α’). 

γ) Του άρθρου 27 τουΝ.2081/1992 (ΦΕΚ 154 Α’) με το οποίο 
προστέθηκε άρθρο 29 Α στον Ν. 1558/1985 (ΦΕΚ 137 Α'). 

2. - Το γεγονός ότι από τις διατάξεις της απόφασης αυ¬ 

τής δεν προκαλείται δαπάνη σε βάρος του Προϋπολογι¬ 
σμού του Νομικού Προσώπου . ούτε του Κρατικού 

Προϋπολογισμού, γιατί με την παρούσα σύσταση δεν με¬ 
ταβάλλεται ο αριθμός των μελών του υφιστάμενου κατά 
την έναρξη ισχύος του Ν.2683/1999 Υπηρεσιακού Συμ¬ 
βουλίου, αποφασίζουμε: 

1- Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό πλην των Υπαλλήλων με 
βαθμό Γενικού Διευθϋντή,τωνεξής ΝΠΔΔ: 

Α) Κ.Π.Σ.ΚΑΙ Κ.Β.Σ 

Β) ΛΙΜΕΝΙΚΟΥ ΤΑΜΕΙΟΥ ΑΙΤΩΛ/ΝΙΑΣ 

Γ) ΤΑΜΕΙΟΝ ΣΥΝΤΑΞΕΩΣ ΑΥΤΟΚΙΝΗΤΙΣΤΩΝ ΜΕΣΟ¬ 
ΛΟΓΓΙ ΟΥ-ΑΓΡIΝI ΟΥ 

Δ) ΤΣΜΕΔΕ (Ταμείο Συντάξεως Μηχανικών και Εργολη¬ 
πτών Δημοσίων Έργων) 

Ε) Τα Ενιαία Επιμελητήρια Αιτωλ/νίας 

ΣΤ) Τα ΚΑΦ ΞΗΡΑΣ και ΛΙΜΕΝΩΝ ΝΟΜΟΥ 

Επίσης στο κοινό Υπηρεσιακό Συμβούλιο υπάγονται οι 
Υπάλληλοι των Δικηγορικών Συλλόγων του Νομού και οι 
Υπάλληλοι των Εθνικών Σταδίων και τυχόν άλλων Υπαλ¬ 
λήλων ΝΠΔΔ (πλην αυτών που υπάγονται σταΥπηρ. Συμ¬ 
βούλια Υπουργείων και Οργανισμών) με έδρα το ΓΕΝΙΚΟ 
ΝΟΜΑΡΧΙΑΚΟ ΝΟΣΟΚΟΜΕΙΟ ΜΕΣΟΛΟΓΓΙΟΥ «ΧΑΝΤΖΗ- 
ΚΩΣΤΑ», ως εξής: 

Α) Τρεις (3) μονίμους Υπαλλήλους με βαθμό Διευθυντή 
από αυτούς που υπηρετούν στα ΝΠΔ που υπάγονται στο 
Κοινό Υπηρεσιακό Συμβούλιο και υπηρετούν στην έδρα 
του Συμβουλίου. 

Β) Δύο (2) αιρετούς εκπροσώπους των Υπαλλήλων με 
βαθμό Α’ με τους αναπληρωτές τους. 

2- Τα ανωτέρω υπό στοιχεία α’ της παραγράφου 1 τα¬ 
κτικά μέλη του Κοινού Υπηρεσιακού Συμβουλίου ορίζο¬ 
νται με απόφαση του Γενικού Γραμματέα Περιφέρειας. 
Κατά την πρώτη συγκρότηση τα μέλη ορίζονται από τα Δι¬ 
οικητικά Συ μβούλια των Ν ΠΔΔ που υπάγονται στην αρμο¬ 
διότητα του Κοινού Υπηρεσιακού Συμβουλίου,σύμφωνα 
με τις διατάξεις της παραγράφου 9 του άρθρου δευτέρου 
του Ν. 2683/1999. 

3. - Με την απόφαση του ορισμού των μελών των Κοινών 
Υπηρεσιακών Συμβουλίων ορίζεται ως Πρόεδρος ένα από 
τα τακτικά μέλη του Υπηρεσιακού Συμβουλίου με ανα¬ 
πληρωτή του,επίσης ένα από τα τακτικά μέλη-Αναπληρω- 
τές των Δύο άλλων τακτικών μελών ορίζονται μόνιμοι 
Υπάλληλοι με βαθμό Διευθυντή από αυτούς που υπάγο¬ 
νται στην αρμοδιότητα του Κοινού Υπηρεσιακού Συμβου¬ 
λίου και υπηρετούν στην έδρα του. 

Κατά την πρώτη εφαρμογή τα ανωτέρω αναπληρωματι¬ 
κά μέλη ορίζονται σύμφωνα με την παρ. 9 του άρθρου 
δευτέρου του Ν. 2683/1999.Στην περίπτωση που προε¬ 
δρεύει ο αναπληρωτής του Προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

4. - Εισηγητής ορίζεται με απόφαση του Δ.Σ. κάθε Νομι¬ 
κού Προσώπου ο Προϊστάμενος της Υπηρεσίας Προσω¬ 
πικού με αναπληρωτή τον Προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου Νομικού Προσώπου. 

5. - Χρέη Γραμματέα στο Υπηρεσιακό Συμβούλιο εκτελεί 
Υπάλληλος που ορίζεται με τον αναπληρωτή του από τον 
Γενικό Γ ραμματέα Περιφέρειας. 

6. - Η θητεία των μελώντου Υπηρεσιακού Συμβουλίου εί¬ 
ναι διετής.Κατά την πρώτη εφαρμογή του Νόμου αυτού,η 
θητεία των μελών των Υπηρεσιακών Συμβουλίων λήγει 
την 31/12/2000. 

7. - Οι αιρετοί εκπρόσωποι των εργαζομένων στα ΝΠΔΔ 
θα ορισθούν μετά την εκλογή των και η ημερομηνία των 
εκλογών θα ορισθεί με απόφαση του Γ ενικού Γ ραμματέα 
Περιφέρειας Δυτικής Ελλάδας. 

Όταν το Υπηρεσιακό Συμβούλιο κρίνει θέματα προσω¬ 
πικού με σχέση εργασίας Ιδιωτικού Δικαίου, αντί των δύο 
αιρετών εκπροσωπών των μονίμων Υπαλλήλων μετέχουν 
δύο αιρετοί εκπρόσωποιτου προσωπικού με σύμβαση ερ¬ 
γασίας Ιδιωτικού Δικαίου Αορίστου Χρόνου. 

8. -Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούντα κα¬ 
τά την έναρξη ισχύος του Ν. 2683/1999 υφιστάμενα,με 
επιφύλαξη των διατάξεων της παρ. 15 του άρθρου δευτέ¬ 
ρου του ιδίου Νόμου. 

9. - Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο,πλήν των αναφερομένων στην παρ, 


15 του άρθρου δευτέρου του Ν. 2683/1999 και οι οποίες 
δεν θα έχουν κριθεί απ’αυτό,μέχρι τον ορισμό των μελών 
του Νέου Υπηρεσιακού Συμβουλίου, κρίνονται από το 
Υπηρεσιακό Συμβούλιο που συγκροτείται με την απόφα¬ 
ση αυτή,χωρίς ν’απαιτείται νέα παραπομπή των υποθέσε¬ 
ων αυτών. 

10.- Η απόφαση αυτή να δημοσιευθεί στην Εφημερίδα 
της Κυβερνήσεως. 

Μεσολόγγι, 8 Μάίου 2000 

Ο Γενικός Γραμματέας Περιφέρειας 
ΚΩΣΤΑΣ ΠΑΠΑΔΗΜΗΤΡΙΟΥ 

-♦- 

Αριθμ. 5511 (3) 

Σύσταση Αναπτυξιακής Επιχείρησης στο Δήμο Παλαιο- 
καστριτών Ν. Κέρκυρας με την επωνυμία «Αναπτυξια¬ 
κή Επιχείρηση Δήμου Παλαιοκαστριτών (Α.ΝΕ.ΔΗ.Π). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

Ι.-Τις διατάξεις των άρθρων 277 έως 284, 287, 291 του 
Δ.Κ. Κώδικα (Π.Δ. 410/95) και του άρθρου 14 του Ν. 
2399/96. 

2. -Την Απόφαση του Υπουργού Εσωτερικών με αριθμ. 
25027/9-4-84, που δημοσιεύθηκε στο αριθμ. 244/19-4-Β4 
(ΦΕΚτ. Β). 

3. -Την αριθμ. 21/2000, απόφαση του Δημοτικού Συμ¬ 
βουλίου Παλαιοκαστριτών. 

4. -Την οικονομικοτεχνική μελέτη σκοπιμότητας και 
την από 31.3.2000 έκθεση αξιολόγησής της, αποφασί¬ 
ζουμε: 

1. Συνιστάται στο Δήμο Παλαιοκαστριτών του Νομού 
Κερκύρας, Αμιγής Αναπτυξιακή Επιχείρηση, με την επω¬ 
νυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ» Δήμου Παλαιοκα- 
στριτών, Νομού Κέρκυρας. 

2. - Επωνυμία της Επιχείρησης. Αναπτυξιακή Επιχείρη¬ 
ση Δήμου Παλαιοκαστριτών με αρχικά ΑΝ.Ε.ΔΗ.Π. 

3. - Σκοποί της Επιχείρησης είναι: 

α) Η προώθηση και υποστήριξη των τοπικών και περι¬ 
φερειακών πρωτοβουλιών, που συγκλίνουν στην ολοκλη¬ 
ρωμένη τοπική ανάπτυξη, με την υποστήριξη και ενίσχυ¬ 
ση των αρχών και των διαδικασιών της αποκέντρωσης και 
του δημιουργικού προγραμματισμού. 

Β) Η εκμετάλλευση των κοινοχρήστων χώρων αιγιαλού 
και παραλίας, που έχουν παραχωρηθεί ή θα παραχωρη- 
θούν κατά τη χρήση στο Δήμο Παλαιοκαστριτών. 

Γ) Η εκτέλεση έργων και εργασιών του Δήμου και η υπο¬ 
στήριξη της τεχνικής και διοικητικής λειτουργίας του Δή¬ 
μου Παλαιοκαστριτών. 

Δ) Η εκπόνηση, η υλοποίηση και η εκμετάλλευση ίδιου 
προγράμματος οικιστικής και τουριστικής ανάπτυξης ή η 
εκμετάλλευση έργων, εργασιών άλλων φορέων εντός και 
εκτός του Δήμου μέσα σε προγραμματικές συμβάσεις, 
συνεργασίες ή συμφωνίες. Για τις ανάγκες αυτές όπως 
επίσης και της προηγούμενης παραγράφου η Επιχείρηση 
μπορεί να αναλαμβάνει την προμήθεια και χρήση αδρα¬ 
νών υλικών και εξοπλισμού έργων. 

Ε) Η αξιοποίηση της Δημοτικής περιουσίας, μετά από 
ολοκληρωμένο σχεδίασμά και σε συνεργασία με το Δήμο. 

Στ) Η υποβοήθηση των φορέων πολιτιστικού και αθλη¬ 
τικού χαρακτήρα, η διασφάλιση και προώθηση της πολι- 




8032 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τιστικής κληρονομιάς, ιδιαίτερα των μνημείων της περιο¬ 
χής- 

Ζ) Η οργάνωση και υποστήριξη των υπηρεσιών υγείας 
και κοινωνικής πρόνοιας, με την συνεργασία τοπικών, νο¬ 
μαρχιακών ή εθνικών αρχών ή οργανώσεων μη κερδο¬ 
σκοπικού χαρακτήρα. 

Η) Η παροχή υπηρεσιών αποκομιδής και διάθεσης των 
απορριμμάτων, ευπρεπισμού κοινοχρήστων ή δημόσιων 
χώρων ( κλειστών ή υπαιθρίων), η μέριμνα για τη συντή¬ 
ρηση του πρασίνου και της Δημοτικής περιουσίας, η ανά¬ 
ληψη πρωτοβουλιών για την προστασία του περιβάλλο¬ 
ντος, η συμμετοχή σε περιβαλλοντικά προγράμματα. 

θ) Η οργάνωση, λειτουργία και διαχείριση τουριστικών 
υπηρεσιών και δραστηριοτήτων καθώς και η δημιουργία 
νέων δραστηριοτήτων του τουριστικού τομέα ( Γραφεία 
πληροφόρησης, ανταλλακτήρια, τουριστικά περίπτερα, 
γραφεία τουρισμού κ.λ.π.) 

ι) Η υποβοήθηση της αγροτικής ανάπτυξης με τη δημι¬ 
ουργία γραφείου στήριξης, τη δημιουργία δυνατοτήτων 
πρόσβασης των μικρών επιχειρήσεων και βιοτεχνιών (κύ¬ 
ρια του τομέα αγροτικών προϊόντων και προϊόντων αλιεί¬ 
ας) στις υπηρεσίες και στην νέα τεχνολογία, τη στήριξη 
των φορέων και των παραγωγών του Δήμου, την εκπόνη¬ 
ση και υποβολή προτάσεων για την συμμετοχή τους σε 
προγράμματα της Ευρωπαϊκής Ένωσης, τηνπαραγωγή ή 
τη συμμετοχή στηνπαραγωγή προϊόντων, μεέμφαση στη 
χρήση νέων τεχνολογιών ή των οικολογικών καλλιεργει¬ 
ών, την ανάδειξη, προώθηση και εμπορία των τοπικών 
προϊόντων, που συμπεριλαμβάνουν και τα προϊόντα αλι¬ 
είας, μέχρι τον καταναλωτή με έμφαση στην τοπική αγο¬ 
ρά. 

Για την επίτευξη των σκοπών της η Επιχείρηση μπορεί 
ενδεικτικά: 

Α) Να εκπονεί μελέτες για την ίδια την επιχείρηση που 
σχετίζονται με την υποστήριξη των δραστηριοτήτων της. 

Β) Να αγοράζει ή να μισθώνει κινητά ή ακίνητα, να συμ¬ 
μετέχει σε επιχειρήσεις ή κοινοπραξίες με κοινωνικούς ή 
άλλους φορείς της περιοχής. 

Γ) Να συμβάλλεται με φυσικά ή νομικά πρόσωπα και 
από κοινού να προωθούν την υλοποίηση τμήματος των 
σκοπών της. 

Δ) Να καταθέτει ή να συμμετέχει με οποιοδήποτε τρόπο 
σε προγράμματα επιχορηγούμενα από πόρους της Ε.Ε. ή 
Εθνικούς. 

4. -Έδρα της Επιχείρησης: Ορίζεται ο Δήμος Παλαιοκα- 
στριτών. 

5. - Διάρκεια ζωής Αόριστη. 

6. -Διοίκηση: Η Επιχείρηση διοικείταιαπό εννιαμελές (9) 
Διοικητικό Συμβούλιο, τα μέλη του οποίου ορίζονται, μαζί 
με τους αναπληρωτές τους, από το Δημοτικό Συμβούλιο. 
Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποι του Δήμου, ένας είναι εκπρόσωπος 
κοινωνικού φορέα της περιοχής και συγκεκριμένα του 
Αγροτικού Συνεταιρισμού Λακώνων και τρεις (3) δημότες 
ή κάτοικοι του Δήμου Παλαιοκαστριτών που έχουν πείρα 
ή γνώσεις σχετικά με τα αντικείμενα της Επιχείρησης. 
Από τους πέντε αιρετούς εκπροσώπους ο ένας μαζί με 
τον αναπληρωτή του προτείνονται από την μειοψηφία. 

7. - Μετοχικό κεφάλαιο: Ορίζεται το ποσόν των 
30.000.000 δρχτο οποίο θα αποδοθεί στην Επιχείρηση σε 
διάστημα 3 ετών. 

8. - Διάλυση και Εκκαθάριση της Επιχείρησης: Η 
ΑΝ.Ε.ΔΗ.Π. διαλύεται με απόφαση του Δημοτικού Συμ¬ 


βουλίου Δήμου Παλαιοκαστριτών, που λαμβάνεται με 
απόλυτη πλειοψηφίατων μελών του ή σε περίπτωση πτώ¬ 
χευσης. Της διάλυσης ακολουθεί εκκαθάριση. Οι εκκαθα- 
ριστές ορίζονται από το Δημοτικό Συμβούλιο. 

9. - Πόροι της Επιχείρησης: Πόροι της Επιχείρησης, εί¬ 
ναι εκείνοι, που προέρχονται από την άσκηση της επιχει¬ 
ρηματικής δραστηριότητάς της, από επιχορηγήσεις, κλη¬ 
ροδοτήματα, εισφορές, δωρεές, δάνεια, εκμετάλλευση 
των περιουσιακών στοιχείων και του μετοχικού της κεφα¬ 
λαίου. 

10. - Κάλυψη δαπάνης: Η προκύπτουσα δαπάνη των 
30.000.000 δρχ θα καλυφθεί σε τρεις ισόποσες δόσεις 
από το προϋπολογισμό του Δήμου Παλαιοκαστριτών. 

Για το έτος 2000, θα καλυφθεί με πρόβλεψη στον 
προϋπολογισμό, ποσού 10.000.000 δρχ. στον Κ.Α 
211.1 β. Για τα επόμενα δύο χρόνια, θα υπάρξει σχετι¬ 
κή πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 24 Απριλίου 2000 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθμ. 4620 + 20 (4) 

Αναπροσαρμογή της εφάπαξ αποζημιώσεως των 
φορτ/τών Λιμένα ΠΥΛΟΥ - ΓΙΑΛΟΒΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. - Τις διατάξεις του άρθρ. 7 του Ν. 2503/97 (ΦΕΚ 
107/Τ.Α./30.5.97). 

2. - Τις Α.Π. 5872/29.8.97 και 7092/5.11.97 αποφάσεις 
του Γ.Γ.Π.Π. με τις οποίες παρέχεται η αρμοδιότητα 
ασκήσεως εποπτείας των Πράξεων στον Προϊστάμενο 
της Περ/κής Δ/σης Τοπ.Αυτ/σης & Δ/σης Ν.Μεσσηνίας. 

3. - Τις διατάξεις του Κανονισμού του Κ.Α.Φ. Λιμένα ΠΥ¬ 
ΛΟΥ - ΓΙΑΛΟΒΑΣ. 

4. -Το αριθμ. 5/2000 Πρακτικό του Κ.Α.Φ. Λιμένα ΠΥΛΟΥ 
- ΓΙΑΛΟΒΑΣ. 

5. - Το αριθ. 10460/16.3.2000 έγγραφο του Υπουργείου 
Εργασίας & Κοιν.Ασφαλίσεων «περί αναπροσαρμογής 
της εφάπαξ αποζημίωσης των φορτ/τών του Κ.Α.Φ. Λιμέ- 
νος ΠΥΛΟΥ - ΓΙΑΛΟΒΑΣ» εκδοθείσα ύστερα από την 
5/2000 πρόταση της Ε.Ρ.Φ. Λιμένα ΠΥΛΟΥ - ΓΙΑΛΟΒΑΣ. 

6. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον Κρατικό Προϋπολογι¬ 
σμό, αποφασίζουμε: 

Εγκρίνουμε την τροποποίηση του άρθρ. 16 παρ. Ζ του 
ΑΠ.9548/1918(ΦΕΚ 208/60 Τ.Β.) Κανονισμού του Κ.Α.Φ. 
Λιμένα ΠΥΛΟΥ - ΓΙΑΛΟΒΑΣ, όπως τροποποιήθηκε μετα¬ 
γενέστερα με την Α.Π. 13042/8.9.99 ομοία απόφασή μας 
ως εξής: 

« Για τα πρώτα ΔΕΚΑ (10) πρώτα έτη συμμετοχής στο 
Κ.Α.Φ. 556.000 δρχ. 

Γ ια κάθε έτος συμμετοχής από το ενδέκατο (11ο) μέχρι 
το (20ο) 84.000 δρχ. και για κάθε έτος συμμετοχής πέραν 
του 20ου 99.310δρχ. 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσόν των 2.885.65οδρχ. 

Κατά τα λοιπά ισχύει η τροποποιουμένη απόφαση. 

Η παρούσα να δημοσιευτεί στην Εφημερίδα της Κυβερ- 
νήσεως. 

Καλαμάτα, 21 Απριλίου 2000 

Με εντολή Γενικού Γραμματέα Περιφέρειας 
Ο Διευθυντής 
ΙΩΑΝ. ΚΥΒΕΛΟΣ 

-♦- 

Αριθμ. 6275 (5) 

Τροποποίηση της 5270/13.4.2000 απόφασης Γ.Γ. Περι¬ 
φέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξεις των άρθρων του Ν. 2503/97 και ειδικότε¬ 
ρες εκείνες των άρθρων 1,7, 13 και 16 αυτού όπως τρο¬ 
ποποιήθηκε και συμπληρώθηκε μεταγενέστερα. 

2. Των αναφερομένων αρμοδιοτήτων στις Α.Π. α α) 
5914/1996/27.1.97, β) Α.Π. ΔΟΑ/Φ6/7/15286/4.7.1996, γ) 
Α.Π.64049/εγκ.20/18.11.96 εγκυκλίους του Υπουργείου 
Εσωτερικών Δημόσιας Διοίκησης και Αποκέντρωσης ως 
και την Α. Π. ΣΤ5/18/13.6.95 εγκύκλιο του Υπουργείου Παι¬ 
δείας & Θρησκευμάτων «περί αρμοδιοτήτων τέως Περι¬ 
φερειακών Διευθυντών». 

3. Την 5872/29.8.97 απόφασή μας με την οποία πα¬ 
ρασχέθηκαν βασικές λειτουργικές αρμοδιότητες 
στους τοποθετηθέντες Προϊσταμένους Δ/νσεων της 
Περιφέρειας. 

4. Την 5873/29.8.97 απόφασή μας «Τοποθέτηση 
υπαλλήλων που μεταφέρονται στη Περιφέρεια Πελο¬ 
ποννήσου σε οργανικές μονάδες και τοποθέτηση Προϊ¬ 
σταμένων». 

5. Την εισήγηση του Προϊσταμένου της Διεύθυνσης Αυτο¬ 
διοίκησης & Αποκέντρωσης «περί παροχής αρμοδιοτήτων 
στους Προϊσταμένους των τμημάτων και τους αναπληρω¬ 
τές». 

6. Την 10412/31.12.97 απόφασή μας «Ανάθεση αρμο¬ 
διοτήτων και ασκήσεως αυτών κατ’ εντολή μας στο Δ/ντή 
Τοπικής Αυτοδιοίκησης & Αποκέντρωσης και στους Προϊ¬ 
σταμένους των Τμημάτων της Υπηρεσίας αυτής». 

7. Την 5270/13.4.2000 απόφασή μας (ΦΕΚ 
580/Τ.Β/26.4.2000) με την οποία συμπληρώθηκε η 
10412/31.12.1997 (ΦΕΚ 551/Τ.Β/3.6.98) ομοία «Ανάθεση 
αρμοδιοτήτων και ασκήσεων αυτών κατ’ εντολή μας στον 
Προϊστάμενο ΤΥΔΚτης Δ/νσης Αυτοδιοίκησης και Αποκέ¬ 
ντρωσης», αποφασίζουμε: 

I. Τροποποιούμε την 5270/13.4.2000 απόφαση μας με 
την οποία συμπληρώνεται η 10412/31.12.97 ομοία «Ανά¬ 
θεση αρμοδιοτήτων και ασκήσεων αυτών κατ’ εντολή μας 
στον Προϊστάμενο ΤΥΔΚ Δ/νσης Αυτοδιοίκησης & Αποκέ¬ 
ντρωσης που δημοσιεύθηκε στο ΦΕΚ 551/Τ.Β/ 3.6.1998 
ως προς την παράγραφο 3 και η οποία αναφέρεται στις 
Διαταγές πορείας Κ.Υ των αυτοκινήτων της Δ/νσης Αυτο¬ 
διοίκησης και Αποκέντρωσης για υπηρεσία της ΤΥΔΚ, αρ¬ 
μοδιότητα η οποία παραμένει στον Δ/ντή της Δ/νσης Αυ¬ 
τοδιοίκησης και Αποκέντρωσης». 

II. Κατά τα λοιπά ισχύει η 5270/13.4.2000 συμπληρωμα¬ 
τική απόφαση της 10412/31.12.97 ομοίας. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 


III.Η παρούσα να δημοσιευθεί στην Εφημερίδα της Κυ- 
βερνήσεως. 

Τρίπολη, 8 ΜάίΌυ 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 11346 (6) 

Χορήγηση άδειας άσκησης επαγγέλματος φυσικού 
νοσοκομείων εκτός της περιοχής των ιοντιζουσών 
ακτινοβολιών στη Βασιλική Καμενοπούλου. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) Του Π. Δ. 30/1996 «Κώδικας Νομαρχιακής Αυτοδιοί¬ 
κησης όπως τροποποιήθηκε και ισχύει σήμερα». 

β) Του ισχύοντος Οργανισμού Εσωτερικής Λειτουργίας 
υπ’ αριθμ. 167/1997 (ΦΕΚ Β’ 31-12-1997). 

γ) Του Ν. 2647/98 (ΦΕΚ 237/Α/98 «Μεταβίβαση αρμο¬ 
διοτήτων στις περιφέρειες και την Αυτοδιοίκηση». 

δ) Του Ν. Δ. 181/74 (ΦΕΚ 347/Α./74) «Περί προστασίας 
εξ ιοντιζουσών ακτινοβολιών». 

2. Την αριθμ.Α2στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των φυσικών νοσοκομείων». 

1. Την αριθμ. 14632 (ΦΟΡ) 1416/91 (ΦΕΚ539/Β/91) κοι¬ 
νή υπουργική απόφαση «Έγκριση Κανονισμών Ακτινο¬ 
προστασίας». 

4. Την αίτηση της φυσικού Βασιλικής Καμενοπούλου 

5. Τη γνωμοδότηση της αρμόδιας επιτροπής χορήγη¬ 
σης άδειας άσκησης του επαγγέλματος φυσικού νοσοκο¬ 
μείου (Συνεδρίαση 5/31.1.2000), αποφασίζουμε: 

Χορηγούμε άδεια άσκησης επαγγέλματος φυσικού νο¬ 
σοκομείου εκτός της περιοχής των ιοντιζουσών ακτινοβο¬ 
λιών στη Φυσικό Βσιλική Καμενοπούλου του Βασιλείου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 20 Απριλίου 2000 

Η Νομάρχης 
ΕΛΕΝΗ ΜΠΕΣΜΠΕΑ 

-♦- 

Αριθμ. 1228 (7) 

Χορήγηση άδειας άσκησης επαγγέλματος Κοινωνικού 
Λειτουργού στην Ευαγγελία Μεσοχωρίτου. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. -Τις διατάξεις: 

ο) Του Ν.Δ- 4018/1959 «περί του θεσμού των Κοινών. 
Λειτουργών». 

β) Του Ν.Δ 12/1975 (άρθρο 24) «περί τροποποιήσεως 
και συμπληρώσεως φορολογικών και άλλων τινών συνα¬ 
φών διατάξεων» 

γ) Του Π.Δ.23/92 (άρθρο 3 παράγρ. 5) «περί της ασκή¬ 
σεως του επαγγέλματος του Κοινών. Λειτουργού» 

2. - Το Π.Δ. 93/93 «περί μεταβιβάσεως αρμοδιοτήτων 
από την Κεντρική Υπηρεσία στην περιφέρεια» 

3. -Τις διατάξεις του Ν. 2218/94 όπως αυτές συμπληρώ¬ 
θηκαν με τις όμοιες του Ν. 2240/94 και 

4. Την από 5.4.2000 αίτηση της Ευαγγελίας Μεσοχωρί- 
του μετά απαιτούμενα δικαιολογητικά, με την οποία ζητά 
νατού χορηγηθεί άδεια άσκησης επαγγέλματος Κοινωνι¬ 
κού Λειτουργού, αποφασίζουμε: 

Χορηγούμε άδεια άσκησης επαγγέλματος Κοινωνικού 
Λειτουργού στην Ευαγγελία Μεσοχωρίτου του Γεωργίου. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αιγάλεω, 18 Απριλίου 2000 

Η Βοηθός Νομάρχης 

ΗΡΑ ΒΑΛΣΑΜΑΚΗ-ΡΑΛΛΗ 

-Φ- 

Αριθμ. 529 (8) 

Σύσταση ΤΟΕΒ ΠΗΓΑΔΙΤΣΑΣ Ν. Γρεβενών 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Το άρθρο 16παρ. 1 του Ν. Δ. 388/58 «περιέργων ΕΒ» 

2. Το άρθρο 18 του από 13-9-59 ΒΔ«περί ΟΕΒ». 

3. Το ΠΔ 332/83 «περί μεταβίβασης αρμοδιοτήτων του 
υπουργείου Γεωργίας στους Νομάρχες» 

4. Την απόφαση του Υπ. Γεωργίας με αριθμ. 
123389/724/902/4-3-90 «περί ενιαίου τύπου καταστατι¬ 
κού των ΤΟΕΒ». 

5. Τις διατάξεις του Ν. 2040/92 με άρθρο 7 «περί ρυθμί- 
σεως θεμάτων αρμοδιοτήτων Υπ. Γεωργίας κτλ.». 

6. Το αριθμ. 27 του Ν. 2081/92 με το οποίο προστέθηκε 
το άρθρο 29Α στο Ν. 1558/85 «για έλεγχο των δαπανών 
των κανονιστικών διοικητικών πράξεων». 

7. Το πρακτικό της από 26/4/2000 ιδρυτικής συνέλευ¬ 
σης του ΤΟΕΒ Πηγαδίτσας Ν. Γρεβενών, με το οποίο 
εγκρίθηκε το καταστατικό. 

8. Τη σχετική εισήγηση του τμήματος Εγγείων Βελτιώ¬ 
σεων, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία «ΤΟΕΒ Πηγαδίτσας Ν. Γρεβε¬ 
νών», με έδρα την Πηγαδίτσα. 

2. Εγκρίνουμε το καταστατικό του παραπάνω ΤΟΕΒ, 
αποτελούμενο από50 άρθρα, με τις παρακάτω προσθήκες 
που έγιναν στην ιδρυτική συνέλευση του Οργανισμού: 

α) στο άρθρο 1 μετά τη λέξη «επωνυμία», προστίθεται 
«ΤΟΕΒ Πηγαδίτσας Νομού Γ ρεβενών». 

β) τα κενά του άρθρου 2 συμπληρώνονται κατά σειρά 
ως εξής : «στην Πηγαδίτσα του Δήμου Γόργιανης Νομού 
Γ ρεβενών» και «Γ ρεβενών». 
γ) τα κενά το άρθρου 3 συμπληρώνονται ως εξής: 

Μετά τη λέξη «στρεμμάτων» προστίθεται: «920 (εννια¬ 
κόσια είκοσι)». 

Μετά τη λέξη «λειτουργούντα» προστίθεται: «αντλιο¬ 
στάσιο με το οποίο μεταφέρεται το νερό σε δεξαμενή. 
Από εκεί με φυσική ροή διανέμεται στις υδροληψίες.». 

(δ) τα κενά του άρθρου 10 συμπληρώνονται ως εξής: 
από 5 στρέμματα μέχρι 20 στρέμματα 1 (μία) ψήφος 
από 20 στρέμματα μέχρι 50 στρέμματα 2 (δύο) ψήφοι 
από 50 στρέμματα και πάνω 3 (τρεις) ψήφοι 
Ομάδα μελών που κατέχει συνολικά έκταση 5 (πέντε) 
στρεμμάτων δικαιούται 1 (μία) ψήφο και ορίζει αντιπρό¬ 
σωπό της στην τοπική συνέλευση. 

Στην παράγραφο 5 μετά τη φράση «δικαιοδοσίας αυτού 
σε», προστίθεται: «20 (είκοσι)», μετά τις λέξεις «κατά» και 
«κάθε» προστίθεται: «Δημοτικό Διαμέρισμα» και μετά το 


«ως εξής» προστίθεται: «1) Πηγαδίτσα 20 (είκοσι)», 
ε) Τα κενά του άρθρου 18 συμπληρώνονται ως εξής : 
της παραγράφου 1 με το: «5 (πέντε)» της παραγράφου 
2 με: «5 (πέντε)» και «5 (πέντε)» 
στ) τα κενά του άρθρου 19 συμπληρώνονται με: «2 
(δύο)» και «3 (τριών)» 

ζ)το κενότου άρθρου 22 συμπληρώνεται με: «3 (τρία)» 
η) τα κενά του άρθρου 33 συμπληρώνονται κατά σειρά: 
«100(εκατό)»«200 (διακόσιες)» «1 (μία)» 

3. Η ισχύς της απόφασης αυτής αρχίζει από σήμερα. 

4. Κάλυψη δαπάνης. Η απόφαση αυτή ουδεμία δαπάνη 
προκαλεί στον προϋπολογισμό του Κράτους. 

5. Η παρούσα απόφαση να δημοσιευτεί στην εφημερίδα 
της Κυβερνήσεως. 

Γρεβενά, 26 Απριλίου 2000 

Ο Νομάρχης 
ΑΝΤΩΝΗΣ ΠΕΤΣΑΣ 

-Φ- 

Αριθμ. Β 109798 (9) 

Σύσταση Τοπικής Υπηρεσίας - Κέντρο Προώθησης Προ¬ 
γραμμάτων Απόκτησης Επαγγελματικής Εμπειρίας. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΕΩΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 "περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού" (ΦΕΚ 112/τ.Α/14.06.69). 

2. Τιςδιατάξειςτων άρθρων 14,16,40,41 και42τουΒ.Δ. 
405/71 "Περί Οργανώσεως, συγκροτήσεως και λειτουρ- 
γίαςτων Υπηρεσιώντου Οργανισμού Απασχολήσεως Ερ¬ 
γατικού Δυναμικού" (ΦΕΚ 123/τ. Α/21.06.71). 

3. Την εισήγηση της Υπηρεσίας, αποφασίζουμε: 

1. Συνιστούμε νέα Υπηρεσία του Οργανισμού μετοντίτ- 
λο, "ΟΑΕΔ - Τ.Υ. - Κέντρο Προώθησης Προγραμμάτων 
Απόκτησης Επαγγελματικής Εμπειρίας". 

2. Η παραπάνω Υπηρεσία διαρθρώνεται ως εξής: 
α) Γ ραφείο Απασχόλησης 

β) Γ ραφείο Υποστήριξης 

3. Η Υπηρεσία αυτή θα λειτουργεί ειδικά για την υλο¬ 
ποίηση, αξιολόγηση και παρακολούθηση του προγράμ¬ 
ματος απόκτησης Εργασιακής Εμπειρίας (5ΤΑΟΕ) και 
συγκεκριμένα στη συγκέντρωση και επεξεργασία: 

3.1. των εγκριτικών αποφάσεων υπαγωγής επιχειρή¬ 
σεων στο πρόγραμμα "Απόκτησης Εργασιακής Εμπει¬ 
ρίας (3ΤΑΟΕ)", τις οποίες θα εκδίδουν οι κατά τόπους 
αρμόδιοι Προϊστάμενοι Υ.Ν., Τ.Υ., ΓΈ. & ΚΠΑ Ο.Α.Ε.Δ., 
αντίγραφα των οποίων θα διαβιβάζονται στην ως άνω 
Υπηρεσία. 

3.2. των Συμφωνητικών Συνεργασίας που θα υπογρά¬ 
φουν, μετά την έγκριση, οι φορείς και οι ασκούμενοι για 
την υλοποίηση του προγράμματος με τον Ο.Α.Ε.Δ. 

3.3. των δικαιολογητικών κατά την υλοποίηση του προ¬ 
γράμματος. 

3.3.1. Από τους φορείς υλοποίησης: 

Στο τέλος κάθε μήνα το πρωτότυπο δελτίο παρου¬ 
σίας των ασκουμένων με τις ημέρες παρακολούθησης 
του προγράμματος, στο οποίο οι ασκούμενοι θα υπο¬ 
γράφουν κατά την προσέλευση και την αποχώρησή 
τους, για τη σύνταξη της κατάστασης πληρωμής των 
ασκουμένων. 

Με την αποστολή του πρώτου μηνιαίου δελτίου και κα¬ 
τάσταση με το ονοματεπώνυμο του ασκούμενου, τον 
αριθμό Λογ/σμού Εθνικής Τράπεζας και το Υπ/μα ΙΚΑστο 
οποίο υπάγεται. 

Εξαμηνιαίες εκθέσεις, σχετικά με την υλοποίηση & αξιο¬ 
λόγηση του προγράμματος (μία κατά τη συμπλήρωση 
των 6 πρώτων μηνών και μία στο τέλος του προγράμμα¬ 
τος. 

3.3.2. Από τους ασκούμενους: 

Εκθέσεις σχετικά με την υλοποίηση του προγράμματος 
(μία κατά τη συμπλήρωση των 6 πρώτων μηνών και μία 
στο τέλος του προγράμματος). 

Ειδικό έντυπο συμπληρωμένο (μετά την παρέλευση 
δμήνου από το τέλος του προγράμματος), με πληροφο¬ 
ρίες, σχετικές με την εργασιακή τους κατάσταση εκείνη 
τη χρονική περίοδο και θα τους καταβάλλεται το ποσό 
των πενήντα χιλιάδων (50.000) δρχ. Οι πληροφορίες αυ¬ 
τές θα χρησιμοποιηθούν για την αξιολόγηση του προ¬ 
γράμματος. 

4. Στη δικαιοδοσία της νέας Υπηρεσίας ως προς τις αρ¬ 
μοδιότητες της παραγράφου 3, υπάγεται το σύνολο της 
χώρας. 

5. Η συνιστώμενη Υπηρεσία θα εδρεύει στη Αθήνα και 
θα υπάγεται διοικητικά στην Περ/κή Δ/νση Αττικής και Νή¬ 
σων. 

6. Η ημερομηνία έναρξης λειτουργίας της νέας αυτής 


Τοπικής Υπηρεσίας θα οριστεί με νεώτερη απόφασή μας. 

7. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου του Ο.Α.Ε.Δ. η οποία αναλύεται ως εξής: 

7.1. 2.000.000 δρχ. για εφάπαξ δαπάνες εξοπλισμού 
που βαρύνουν τους Κ.Α. 0834, 9742, 9743 και 9747 του 
προϋπολογισμού και οι εγγεγραμμένες πιστώσεις στους 
παραπάνω Κ.Α. του υπό έγκριση προϋπολογισμού, οικο¬ 
νομικής χρήσης 2000, ανέρχονται στο ποσό των 
503.150.000 δρχ. 

7.2.3.000.000 δρχ. περίπου γιαπάγιες λειτουργικές δα¬ 
πάνες για το τρέχον οικονομικό έτος και 4.000.000 δρχ. 
για καθένα από τα επόμενα οικονομικά έτη, που βαρύνουν 
τους Κ.Α. 0831,0832, 0841,0842, 0845,1261,1264, 1299 
και 1611 του προϋπολογισμού και οι εγγεγραμμένες πι¬ 
στώσεις στους παραπάνω Κ.Α. του, υπό έγκριση, προϋ¬ 
πολογισμού, οικονομικής χρήσης 2000, ανέρχονται στο 
ποσό των 2.379.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2000 

Ο Διοικητής 
Κ. ΕΥΣΤΡΑΤΟΓΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































